b"\n_START_ARTICLE_\nGermans Chudnovsky\n_START_SECTION_\nCarreres en les matem\xc3\xa0tiques\n_START_PARAGRAPH_\nL'any 1992 un article en el The New Yorker esmentava que segons l'opini\xc3\xb3 de molts matem\xc3\xa0tics, Gregory Chudnovsky \xc3\xa9s un dels millors matem\xc3\xa0tics vius del m\xc3\xb3n. El seu germ\xc3\xa0, David Chudnovsky, col\xc2\xb7labora amb ell i li fa d'assistent en la malaltia que pateix, la miast\xc3\xa8nia greu._NEWLINE_Els Germans Chudnovsky han mantingut registres, en diferents moments, per calcular \xcf\x80 amb el m\xc3\xa0xim nombre de d\xc3\xadgits. Van arribar als dos milions de d\xc3\xadgits en la d\xc3\xa8cada dels 1990, amb un superordinador, anomenat m-zero, que van construir al seu apartament de Manhattan. El 1987, els germans Chudnovsky van desenvolupar l'algoritme (que ara es diu l'algoritme Chudnovsky) que utilitzen per trencar diversos r\xc3\xa8cords de c\xc3\xa0lcul del nombre Pi. Avui en dia, aquest algoritme el fa servir Mathematica per calcular \xcf\x80, i es continua fent servir per altres institucions o persones que han aconseguit r\xc3\xa8cords mundials en el c\xc3\xa0lcul del nombre pi._NEWLINE_Els germans tamb\xc3\xa9 van assistir el Museu Metropolit\xc3\xa0 d'Art el 2003, en la fusi\xc3\xb3 d'una s\xc3\xa8rie de fotografies digitals preses de The Hunt of the Unicorn durant la seva neteja."